Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: az igazságügy-miniszterrel egyetértésben kezdeményezze a 34/1999. (IX. 24.) BM–EüM–IM együttes rendelet módosítását vagy a megfelelõ más szabályozást.
Paragraph Index: 379

2. A belügyminiszter azt a választ adta, hogy a tiszti fõorvosok felvetései alapján javasolt – a halott-vizsgálati bizonyítvánnyal kapcsolatos – jogszabály-módosítással egyetért, majd megküldte az egészségügyrõl szóló törvénynek a halottakkal kapcsolatos rendelkezései végrehajtásáról szóló BM–ESZCSM–IM együttes rendelettervezetet. A tervezett szabályozás teljes mértékben összhangban áll a vizsgálatokban feltárt alkotmányos jogokkal kapcsolatos visszásságok kiküszöbölésére tett ajánlással, tekintettel arra, hogy a konkrét határidõkkel behatárolt eljárási cselekmények alkalmasak arra, hogy az információk megfelelõ idõben eljussanak az önkormányzatokhoz, és ne fordulhasson elõ olyan eset, hogy évek múlva kerüljön sor a köztemetésre. 3–4. Az országos tiszti fõorvos válaszában közölte, hogy kiemelt munkatervi feladatok között kívánja szerepeltetni az egészségügyi intézmények patológiai osztályainak, tetemtárolóinak és a temetõi tetemtárolóknak az ellenõrzését, annak érdekében, hogy határidõn túl ne tároljanak holttesteket, és a különbözõ hatóságok – önkormányzat, rendõrség – értesüljenek az intézkedési kötelezettségekrõl.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes